عبدلطيف ميراوي (مزيود ف 13 يناير 1962 ف لفقيه بنصالح) هوّا ؤستاد جاميعي ؤ باحيت، ؤ سياسي ؤ عضو د حيزب لأصالة ؤ لمعاصرة. خدا لمنصب ديال وزير تّعليم لعالي، لبحت لعيلمي ؤ لبتيكار ف 7 أكتوبر 2021 ف لحوكومة د أخنوش. ميراوي دار لقراية لجاميعية ديالو كاملها ف فرانسا. ف 1992 شد دوكتورا ف صّيونص د لهنداسة من جاميعة فرانش كونطي ف بوزونسون. من 2001 تال 2009، كان مودير ديال لفيليير د جيني إيليكتريك ف جاميعة د طيكنولوجيا د بيلفور مونبيليار. ؤ بقا نايب د رّائيس ديال لمجلس لعيلمي ف نفس لجاميعة تال 2011. ميراوي كان رائيس ديال جاميعة لقاضي عياض ف مراكش من 2011 تال 2019. ف ماي 2013، تّنتاخب رائيس ديال لاجونس لجاميعية د لفرانكوفونية ف ساو پاولو. من دجنبر 2019 تال دجنبر 2020، كان مودير ديال تّدريس ؤ لبحت (ف لمجالات د طّاقة ؤ لانفورماتيك) ف جاميعة د طيكنولوجيا د بيلفور مونبيليار. من دجنبر 2020 ولا مودير ديال لمعهد لوطني ديال صّيونص تّطبيقية د رين. لأبحات ديالو كاتركّز سيرتو علا سّيستيمات د لݣيداج لي كاتّستعمل ف طونوبيلات د تّريسينتي، ؤ طونوبيلات لهيبريدية، لخلايا د لفيول، ؤ زيد ؤ زيد. ؤ عندو كتر من 230 بحت منشور ف جورنالات عيلمية.